રીઝર્વ બેંક ઓફ ઈન્ડિયાએ ધીરાણ નીતિની સમીક્ષા રજૂ કરી, જેમાં વ્યાજ દરમાં કોઈ ફેરફાર ન કર્યો, તો સામે એસએલઆર અડધો ટકો ઘટાડ્યો છે. જો કે આરબીઆઈને ચિંતા સતાવી રહી છે કે પેટ્રોલ-ડીઝલના ભાવ ઊંચા છે, આથી મોંઘવારી દર વધશે. તેમજ જીડીપી ગ્રોથનું અનુમાન પણ ઘટાડયું છે. જેને પગલે શેરબજારમાં ચિંતા વ્યકત કરાતી હતી. કેટલાક તેજીવાળા દરેક ઊંચે મથાળે હળવા થઈ રહ્યા છે. એફઆઈઆઈ વગર શેરબજારમાં તેજી થવી મુશ્કેલ છે.